**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**ФЕВРУАРИ 2019 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 7. | 25.02.2019г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно образувано нерегламентирано сметище в с. Ослен Криводол | Община МездраКметство с. Ослен Криводол | Сигналът е за наличие на замърсяване в с. Ослен Криводол, общ. Мездра в посока с. Лик-с. Дърманци. Образувано е нерегламентирано сметище на което се изхвърлят включително и трупове на умрели животни.Препратен е за предприемане на действия по компетентност до община Мездра и кметство с. Ослен Криводол. |
|  | от 02.02.до 18.02.2019г. | Сигнал постъпил на електронна поща в РИОСВ-Враца на 31.01.2019г. | Сигнал постъпил на електронна поща в РИОСВ-Враца, относно нерегламентирано изхвърляне на вторична биомаса от дейността на биоцентрала в с. Царевец, общ. Мездра | РИОСВ-Враца | Във връзка със сигнала относно нерегламентирано изхвърляне на вторична биомаса от дейността на биоцентрала в с. Царевец, общ. Мездра в периода от 02.02 до 18.02.2019г. и извършено следното:Извършен е обход и оглед на землището на с. Царевец при който е констатирано, че на наклонен терен в местност „Вълчов мост“, на няколко места на общински терени има депонирани значителни количества вторична биомаса, която се изтича към съседно дере и малка рекичка.Биомасата е извозена и нерегламентирано изхвърлена от представители на фирма „Тошел Агро“ ООД, гр. София, която извършва дейностите по събиране и транспортиране на отпадъците, съгласно договор с операторите на биоцентралата. За констатираното нарушение на юридическото лице са дадени предписания за незабавно прекратяване на нерегламентираното изхвърляне и недопускане на повторно нарушение, съставен и връчен АУАН за нарушение на разпоредбите на Закона за управление на отпадъците /нерегламентирано изхвърляне на отпадъци/. Издадено е наказателно постановление от Директора на РИОСВ – Враца за налагане на санкция в максималния размер от 4 000 лв. за констатираното нарушение. С цел обследване състоянието на р. Искър, РИОСВ - Враца е сезирала Басейнова дирекция „Дунавски район“ – гр. Плевен, като компетентен орган относно количественото и качествено състояние на повърхностните води. На 11.02.2019 г. е извършена съвместна проверка от експерти на РИОСВ - Враца и БДДР - Плевен. Извършен е обход и оглед на реката в участъка преди ВЕЦ „Царевец“ до моста при гара Струпец. Водите на реката са видимо бистри без следи от замърсяване и наличие на вторична биомаса от биоцентрала. От Регионална лаборатория - Враца към ИАОС са взети водни проби за анализ от два пункта на реката - преди и след с. ЦаревецЛабораторните анализи на водните проби от река Искър показват, че и в двата пункта преди и след с. Царевец стойностите на измерените показатели са идентични и са характерни за състоянието на реката за сезона. Имайки предвид горецитираното считаме, че замърсяването е локално, без да са причинени щети на река Искър. С цел недопускане на повторно нарушение, от страна на РИОСВ-Враца регулярно се извършват последващи проверки в района на с. Царевец, относно изпълнение на дадените предписания за незабавно прекратяване на нерегламентираното изхвърляне на биомаса и недопускане на повторно нарушение. При извършените проверки е констатирано, че на замърсените терени няма изхвърлени нови количества биомаса, а само следи от стари такива. На фирмите стопанисващи инсталацията за биогаз са дадени предписания за предоставяне на ежемесечна информация за количеството генерирана вторична биомаса, количеството оползотворена за наторяване и съхранена. От страна на инспекцията ще бъде осъществен стриктен контрол относно изпълнение на всички дадени предписания.Предвид това, че замърсените терени са общинска собственост, Община Мездра е уведомена за предприемане на действия съобразно компетенции си. За направените констатации от РИОСВ – Враца е уведомена и ОДБХ – Враца. |